
భారత క్రికెట్ నియంత్రణ మండలి ప్రక్షాళనలో భాగంగా సుప్రీంకోర్టు మరో అడుగు ముందుకేసింది. బీసీసీఐ అధ్యక్షుడు అనురాగ్ ఠాకూర్, కార్యదర్శి అజయ్ షిర్కేపై జనవరి 2న వేటు వేసిన నేపథ్యంలో, బోర్డు వ్యవహారాలు చూసుకునేందుకు వివిధ రంగాలకు చెందిన నలుగురు ప్రముఖ సభ్యులతో పాలక మండలిని నియమిస్తూ ఆదేశాలు జారీ చేసింది. కమిటీ నియామకం తక్షణమే అమల్లోకి వస్తుందని కోర్టు స్పష్టం చేసింది. కంప్ర్టోలర్ అండ్ ఆడిటర్ జనరల్ (కాగ్) మాజీ చీఫ్ వినోద్ రాయ్ నేతృత్వం వహించే ఈ కమిటీలో ప్రముఖ చరిత్రకారుడు, క్రికెట్ రచయిత రామచంద్ర గుహ, మహిళా క్రికెట్ టీమ్ మాజీ కెప్టెన్ డయానా ఎడుల్జీలతో పాటు ఐడీఎఫ్సీ బ్యాంకు సీఈఓ విక్రమ్ లిమాయె ఉన్నారు. ఆఫీస్ బేరర్ల కోసం బీసీసీఐ తాజాగా ఎన్నికలు జరిపేంత వరకూ ఈ కమిటీ సభ్యులే బీసీసీఐ రోజువారీ పాలనా వ్యవహారాలు చూసుకుంటారు. బీసీసీఐ సీఈఓ రాహుల్ జోహ్రితో కలిసి ఈ కమిటీ పనిచేస్తుంది. ఠాకూర్, షిర్కేపై వేటు అనంతరం బోర్డు వ్యవహారాలను జోహ్రీనే పర్యవేక్షిస్తున్నారు. కోర్టు తాజా నిర్ణయంతో జోహ్రి సైతం కమిటీ చెప్పినట్టే నడుచుకోవాల్సి ఉంటుంది.కోర్టు ఆదేశాలతో బీసీసీఐకి మరోసారి ఎదురుదెబ్బ తగిలినట్టయింది. లోధా సిఫారసుల్లో భాగంగా కాగ్ సభ్యుడిని బీసీసీఐకి నామినేట్ చేయడంపై అభ్యంతరాలు వ్యక్తం చేసిన బోర్డుకు కోర్టు ఇప్పుడు కాగ్ మాజీ అధికారిని బాస్గా చేసింది. బోర్డులో ఉన్న ప్రస్తుత అధికారులెవ్వరికీ ఈ కమిటీలో చోటు దక్కలేదు. మాజీ క్రికెటర్ డయానా తప్ప మిగిలిన ముగ్గురూ వివిధ రంగాలకు చెందిన వ్యక్తులే. అయితే ఈ నలుగురు సభ్యుల నియామకాన్ని జస్టిస్ లోధా స్వాగతిస్తున్నారు. తాను ప్రతిపాదించిన సంస్కరణలు అమలయ్యే దిశగా వీరంతా కృషిచేయాలని కోరుతున్నారు. వాస్తవానికి ఈ కమిటీ పేర్లను సుప్రీంకోర్టు ఈనెల 24నే వెల్లడించాల్సి ఉంది. ఠాకూర్, షిర్కేపై వేటు అనంతరం బోర్డు కార్యకలాపాలను పర్యవేక్షించేందుకు సమర్థులైన కొందరు సభ్యుల పేర్లను సూచించాలని అమికస్ క్యూరీ గోపాల్ సుబ్రమణియమ్, సీనియర్ న్యాయవాది అనిల్ దివాన్ను న్యాయస్థానం కోరింది. వారు కొంతమంది పేర్లను సీల్డ్ కవర్లో కోర్టుకు సమర్పించారు కూడా. అయితే 24న జరిగిన విచారణ సందర్భంగా ఈ జాబితాలోని పేర్లలో కొంతమంది 70 ఏళ్లకు పైబడ్డ వారు ఉన్నారనీ, లోధా కమిటీ సంస్కరణలకు ఇది విరుద్ధమనీ భావించిన కోర్టు ఆ పేర్లను బయటపెట్టకుండానే విచారణను వాయిదా వేసింది. అనంతరం సమర్థులైన ముగ్గురు అభ్యర్థుల పేర్లను ఈనెల 27 లోపు సూచించాలని బీసీసీఐతోపాటు కొన్ని రాష్ట్ర సంఘాలు, కేంద్ర ప్రభుత్వ అటార్నీ జనరల్ ముకుల్ రోహత్గిలను కూడా కోరింది. ఈ పేర్లన్నీ పరిశీలించిన కోర్టు చివరకు వివిధ రంగాలకు చెందిన నలుగురు ప్రముఖుల పేర్లను వెల్లడించి అందర్నీ ఆశ్చర్యానికి గురిచేసింది. కోర్టు వెల్లడించిన జాబితాలో డయానా తప్ప మిగిలిన ముగ్గురూ క్రికెట్ ఆటగాళ్ళు కాకపోవడం గమనార్హం. అయితే పాలనా వ్యవహారాల్లో వారికున్న అపారమైన అనుభవం బీసీసీఐని దారినపెట్టడానికి ఉపకరిస్తుందనడంలో సందేహం లేదు. లోధా కమిటీ సిఫారసుల్లో కొన్నింటిని వ్యతిరేకిస్తున్న బీసీసీఐకి ఈ నెల 2న అత్యున్నత న్యాయస్థానం దిమ్మదిరిగేలా చేసింది. అధ్యక్షుడు అనురాగ్ ఠాకూర్, కార్యదర్శి అజయ్ షిర్కేలను పదవుల నుంచి తొలగిస్తూ సంచలన తీర్పు వెలువరించింది. అలాగే బీసీసీఐ, రాష్ట్ర సంఘాల్లో లోధా సంస్కరణలకు లోబడి లేని ఆఫీస్ బేరర్లను కూడా వైదొలగాల్సిందేనని సూచించింది. లోధా కమిటీ సిఫారసుల ప్రకారం 70 ఏళ్లకు పైబడినవాళ్లు, మంత్రులు, ప్రభుత్వ ఉద్యోగులు, నేరారోపణలు రుజువైనవాళ్లు, తొమ్మిదేళ్లపాటు పదవులు అనుభవించిన వాళ్లు బీసీసీఐ, రాష్ట్ర సంఘాల పదవుల్లో కొనసాగడానికి వీల్లేదు. అలాగే ఒక రాష్ట్రంలో ఒకటికంటే ఎక్కువ సంఘాలుంటే రొటేషన్ పద్ధతిలో ఓటు హక్కు కేటాయించాలి. ఈ సిఫారసులను బీసీసీఐ తీవ్రంగా వ్యతిరేకిస్తూ వచ్చి, చివరకు సుప్రీం ఆగ్రహానికి గురైంది. లోధా సిఫారసులను అమలు చేసి తీరాల్సిందేనని పదేపదే స్పష్టం చేస్తూ వచ్చిన సర్వోన్నత న్యాయస్థానం బీసీసీఐ అధ్యక్ష, కార్యదర్శులపై వేటు వేసి, ఇప్పుడు పాలనా వ్యవహారాలను చక్కబెట్టేందుకు ఒక కమిటీని కూడా నియమించడం ద్వారా బోర్డులో పారదర్శకత తీసుకురావడమే తమ అంతిమలక్ష్యమని చాటిచెప్పింది. ఎన్నికలు నిర్వహించి కొత్త పాలకమండలిని ఎన్నుకునేంత వరకూ ఈ కమిటీనే బీసీసీఐని నడిపిస్తుంది. ఎన్నికల వ్యవహారమంతా ఈ కమిటీయే పర్యవేక్షిస్తుంది కాబట్టి అవకతవకలు, నిబంధనల ఉల్లంఘనలు, లాబీయింగ్లకు ఆస్కారం ఉండకపోవచ్చు. లోధా కమిటీ సిఫారసులు కచ్చితంగా అమలయ్యేందుకు సుప్రీం నిర్ణయం దోహదపడుతుంది. భారత క్రికెట్కు మేలు చేకూర్చిపెట్టే నిర్ణయం ఇది.

bhaarata cricket niyantrana mandali prakshaalanalo bhagamga supreenkortu maro adugu mundukesindi. bcci adhyakshudu anurag taakuur, kaaryadarsi ajay shirkepai janavari 2na vetu vesina nepathyamlo, bordu vyavahaaraalu chusukunenduku vividha rangaalaku chendina naluguru pramukha sabhyulatho paalaka mandalini niyamistuu aadesaalu jaarii chesindi. commity niyaamakam takshaname amalloki vastundani kortu spashtam chesindi. comprtoler and auditer janaral (kag) maji cheef vinod raay netrutvam vahinche ee kamiteelo pramukha charitrakaarudu, cricket rachayita ramachandra guha, mahila cricket team maji kepten diana eduljeelatho paatu idfcc byaanku seeeo vikram limaye unnaaru. offies berarla kosam bcci taajaagaa ennikalu jaripenta varakuu ee commity sabhyule bcci rojuwari palana vyavahaaraalu chusukuntaru. bcci seeeo rahul johrito kalisi ee commity panichestundi. taakuur, shirkepai vetu anantaram bordu vyavahaaraalanu johreene paryavekshistunnara. kortu taja nirnayamtho johri saitam commity cheppinatte naduchukovalsi untundi.kortu aadesaalato bccic marosari edurudebba tagilinattayindi. lodha sifaarasullo bhagamga kag sabhyudini bccic naminate cheyadampai abhyantaraalu vyaktam chesina borduku kortu ippudu kag maji adhikaarini basga chesindi. bordulo unna prastuta adhikaarulevvariki ee kamiteelo chotu dakkaledu. maji cricketer diana tappa migilina mugguru vividha rangaalaku chendina vyaktule. ayithe ee naluguru sabhyula niyaamakaanni justis lodha swaagatistunnaaru. taanu pratipaadinchina samskaranalu amalayye disagaa veerantaa krushicheyaalani korutunnaru. vaastavaaniki ee commity paerlanu supreenkortu eenela 24nee velladinchaalsi undi. taakuur, shirkepai vetu anantaram bordu kaaryakalaapaalanu paryavekshinchenduku samarthulaina kondaru sabhyula paerlanu suuchimchaalani amicus curi gopal subramaniam, seanier nyaayavaadi anil divaannu nyaayasthaanam korindi. vaaru kontamandi paerlanu seald kavarlo kortuku samarpinchaaru kuudaa. ayithe 24na jarigina vichaarana sandarbhamgaa ee jaabitaaloni paerlalo kontamandi 70 ellaku paibadda vaaru unnaaranee, lodha commity samskaranalaku idhi viruddhamanee bhaavinchina kortu aa paerlanu bayatapettakundaane vichaarananu vaayidaa vesindi. anantaram samarthulaina mugguru abhyardhula paerlanu eenela 27 lopu suuchimchaalani bccnithpoto konni rashtra sanghaalu, kendra prabhutva atarni janaral mukul rohatgilanu kuudaa korindi. ee paerlannee pariseelinchina kortu chivaraku vividha rangaalaku chendina naluguru pramukhula paerlanu velladinchi andarnee aascharyaaniki gurichesindi. kortu velladinchina jaabitaalo diana tappa migilina mugguru cricket aatagaallu kakapovadam gamanarham. ayithe palana vyavahaaraallo vaarikunna apaaramaina anubhavam bccin daarinapettadaaniki upakaristundanadamlo sandeham ledu. lodha commity sifaarasullo konnintini vyatirekistunna bccic ee nela 2na atyunnata nyaayasthaanam dimmadirigela chesindi. adhyakshudu anurag taakuur, kaaryadarsi ajay shirkelanu padavula nunchi tolagistuu sanchalana teerpu veluvarinchindi. alaage bcci, rashtra sanghaallo lodha samskaranalaku lobadi laeni offies berarlanu kuudaa vaidolagaalsindenani suuchimchimdi. lodha commity sifaarasula prakaaram 70 ellaku paibadinavallu, mantrulu, prabhutva udyogulu, neraropanalu rujuvainavaallu, tommidellapatu padavulu anubhavinchina vaallu bcci, rashtra sanghaala padavullo konasaagadaaniki veelledu. alaage oka rashtramlo okatikante ekkuva sanghalunte rotation paddhatilo otu hakku ketayinchali. ee siphaarasulanu bcci teevramgaa vyatirekistuu vachi, chivaraku supreem aagrahaaniki guraindi. lodha siphaarasulanu amalu chesi teeraalsindenani padepade spashtam chestu vachina sarvonnata nyaayasthaanam bcci adhyaksha, kaaryadarsulapai vetu vesi, ippudu palana vyavahaaraalanu chakkabettenduku oka kamiteeni kuudaa niyaminchadam dwara bordulo paaradarsakata teesukuraavadame tama antimalakshyamani chaaticheppindi. ennikalu nirvahinchi kotta paalakamandalini ennukunenta varakuu ee kamiteene bccin nadipistundi. ennikala vyavahaaramantaa ee kamiteeye paryavekshistundi kabatti avakatavakalu, nibandhanala ullanghanalu, laabeeyinglaku askaram undakapovachhu. lodha commity sifaarasulu kachitamgaa amalayyenduku supreem nirnayam dohadapadutundi. bhaarata kriketku melu chekurchipette nirnayam idhi.